Samuel Onno

Samuel Onno (19. jaanuar vkj /1. veebruar 1911 ukj, Navi küla, Võrumaa – 11. juuni 1992 Võru) oli eesti muusikapedagoog ja orkestridirigent.

Lapsepõlves õppis eraviisiliselt viiulit, hiljem ka puhkpille. Õppis aastatel 1925–1931 Võru Õpetajate Seminaris ja Läänemaa Õpetajate Seminaris. 

Pärast õpinguid töötas õpetajana, sealhulgas muusikaõpetajana. 1944. aastast oli Samuel Onno Võru puhkpilliorkestri dirigent. 1949. aastal küüditati perega Siberisse Irkutski oblastisse. Rehabiliteeriti 1957. aastal.Eesti muusika biograafiline leksikon. Tallinn: Valgus, 1990, lk 168

Pärast Siberist naasmist töötas ta 1957. aastast Võru Lastemuusikakoolis viiuli- ja puhkpilliõpetajana ning jätkas tööd Võru puhkpilliorkestri dirigendina kuni 1973. aastani.Raimo Pullat. Võru linna ajalugu. Tallinn: Eesti Raamat, 1984, lk.150 

1961. aastal asutas ta Võru sümfooniaorkestri ja oli selle peadirigent 1966. aastani.

Tema õpilasi on Kait Tamra ja Indrek Kalda.

Samuel Onno on maetud Võru linnakalmistule.Kalmistute register HAUDI

 Mälestuse jäädvustamine 
2014. aasta juunis avati Navi küla seltsimaja juures Samuel Onno mälestuseks nimeline pink. 2015. aasta aprillis avati Navi seltsimaja teisel korrusel Samuel Onno nimeline teematuba.Meelis Leis Ummamuudust: kui tahtmine tuleb, siis teeme. ERR uudised, 28. aprill 2015

Tunnustus
1968 Eesti NSV teeneline kultuuritegelane

Viited

Välislingid
Rahvusarhiivi fotode andmebaas FOTIS. Dirigent ja viiuli- ja puhkpilliõpetaja Samuel Onno (fotograaf Karl Laane), 1982
E-kultuuripärand. Võrumaa Muuseum: Fotokogu. Samuel Onno - Võru Rajooni Kultuurimaja "Kannel" rahvaorkestri dirigent dirigeerimas
VÕSi vilistlaste orkester Samuel Onno juhatamisel VÕSi kokkutulekul

Kategooria:Eesti muusikapedagoogid
Kategooria:Eesti dirigendid
Kategooria:Eesti NSV teenelised kultuuritegelased
Kategooria:Eesti represseeritud isikud
Kategooria:Võru linnakalmistule maetud
Kategooria:Sündinud 1911
Kategooria:Surnud 1992